Gandia invertirà vora 9 milions d'euros dels pressupostos municipals de 2022 per a millorar les infraestructures urbanes del municipi
10 desembre 2021

## Gandia invertirà vora 9 milions d'euros dels pressupostos municipals de 2022 per a millorar les infraestructures urbanes del municipi10 desembre 2021Última actualització: 10 desembre 2021

![](../gestion/img/74e2002ec24fa09575b1a30bb87d7515e2f92773cc72cf7c042b5c52b2513309.jpg)  
  

L’alcalde de Gandia, **José Manuel Prieto**, junt amb el vicealcalde i regidor d’Urbanisme, **Josep Alandete**, han comparegut aquest matí al Passeig Marítim Neptú de la platja de Gandia per a anunciar la inversió de vora 9 milions d’euros dels Pressupostos municipals de 2022 per a millorar infraestructures, edificis patrimonials, zones verdes i espais públics del nostre municipi.

Entre les obres que inclou el capítol d'inversions del consistori destaca la remodelació de la façana marítima que es troba en la segona fase de consecució i que ha estat subvencionada al 50% pel Govern de l'Estat (1,7 milions d'euros i altres 1,7 per part de l'Ajuntament) amb motiu dels danys materials ocasionats l'any passat pel temporal Gloria a aquest punt estratègic del nostre municipi, una inversió orientada "_a deixar un espai de primer ordre i de qualitat indiscutible per a la imatge de la nostra ciutat, però, sobretot, per al gaudi dels gandians i gandianes i dels nostres visitants_", ha declarat Prieto.

Gràcies a aquesta ajuda estatal motivada per les destrosses del temporal també han servit per a incloure altres actuacions com el tram urbà del riu Serpis, la zona verda del carrer Eivissa, la restitució del riu sant Nicolau (entre C/Goleta i Caravel.la) i la reparació de la coberta i capella de san Andrés de l'església del Beato.

Sobre aquest muntant que forma part dels 8,8 milions d'€ que aporta el consistori en matèria d'urbanisme, la màxima autoritat de la ciutat ha destacat que enguany se sumen a una inversió potent procedent de l'Estat i de la Generalitat "_per a ajudar-nos a la recuperació postpandèmia, a la reconstrucció i a la generació d'oportunitats i de qualitat de vida_" de la nostra ciutadania, objectius i prioritats estratègiques que es reflectiran en uns pressupostos municipals rigorosos.

Per part seua, Alandete ha detallat les actuacions previstes als Pressupostos de l’any vinent que "_estan ajudant a configurar una Gandia millor, més amable i a la mesura de les persones_". Que es complementaran també amb importants aportacions d’altres administracions superiors.

Així, per a l'any vinent es contempla la finalització d'obres que ja estan en marxa, com el pont d'Alacant (300.000 €), el PAI d'equipaments de la platja (1.150.000 €), la urbanització dels Marenys de Rafalcaid (500.000 €) i la represa de les actuacions del polígon Sanxo Llop (800.000 €), un "_espai sociosanitari que generarà ocupació i millorarà la qualitat de vida de la ciutadania local i de les persones que ens visiten_".

Pel que fa als projectes que s'iniciaran en 2022, gràcies al Pla de Sostenibilitat Turística (fons Next Generation) es remodelarà l'Avinguda del Grau (eix Grau-platja) amb una inversió d'1.150.000 d'€ que "_permetrà convertir un entorn motoritzat en un espai més sostenible protagonitzat pels vianants_", així com l'entorn de l'església de Sant Nicolau.

Per últim, el regidor d'Urbanisme hi ha conclòs que també es portaran endavant altres inversions com els 450.000 euros per a millorar la trama urbana del Carrer Moran Roda dins dels ARRUR del Raval, 200.000 € per a l'adequació ambiental del passeig del Serpis o 450.000 € per a finalitzar les obres de Montesol-Camí Llosar.